Ek het vandag ’n fassinerende onderhoud met Solet Scheeres op Voertaal gelaai. In Nederland is die lees van storieboeke vir die lekker net so belangrik as Wiskunde, sê sy. In Suid-Afrika, daarenteen, is ons so behep met eksamens dat ons vergeet van lees. Eish.
Moenie bloot vir my glo nie. Kyk bietjie wat sê Christien Neser oor lees. Sy beweer die regte boek kan letterlik iemand se lewe red.
Maar ek het ook pret gehad. Johannes Meyer het ’n fantastiese onderhoud met Fanie Viljoen gedoen oor Laaste lewe. Dit wys jou: Johannes is ’n leser en hy gebruik vaardighede wat nie uit die skool uitkom nie. Dié knaap bou nou al vir hom ’n reputasie.